薩格勒布「莫迪歷運動」 力邀傳奇回家
2024年04月18日 21:04
東網電視
更多新聞短片
莫迪歷老而彌堅。
克羅地亞球星莫迪歷同皇家馬德里合約季尾完結,呢位38歲老將離隊機會極大,唔少球會都打呢位中場主意,其中佢嘅母會薩格勒布戴拿模就發起「莫迪歷運動」,全力遊說呢位傳奇球星「回家」。
薩格勒布戴拿模早前喺西班牙《馬卡報》買咗全版廣告,上面印住莫迪歷10號波衫,並寫上:「加入我哋啦,呢件事好有意義。」新穎嘅挖角手法令唔少球迷拍爛手掌。近日薩格勒布戴拿模再出招,今次係喺市政府支持下,將一條10號電車線嘅總站改名「莫迪歷站」,令市民睇住呢架「10號莫迪歷」電車喺市內行駛。
莫迪歷今季喺皇馬仍然有高水平表現,據報多間沙特同美職球會都已向佢開出聘約,不過莫迪歷就想等今季結束後再慢慢決定,而且佢強調暫無退休打算,並會繼續為克羅地亞國家隊效力。